Diari Oficial de la Generalitat Valenciana


Sumari del DOGV 1148, del 25-09-1989 (1989/815165)

ORDRE d'1 d'agost de 1989, de la Conselleria d'Economia i Hisenda, per la qual s'acorda l'afectació d'un solar, adquirit per la constitució d'un dret real de superfície, situat a Castelló, plaça de Fadrell i carrer Mestre Ripollés, a la Conselleria de Cultura, Educació i Ciència.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/08/01/(3)/dof/vci/html**

### Dades del document

Número de DOGV
:   1148

Data del DOGV
:   25-09-1989

Secció del DOGV
:   DISPOSICIONS GENERALS

Número del document
:   1989/815165


Data del document
:   01-08-1989

Organisme emissor
:   Conselleria d'Economia i Hisenda

Tipus de document
:   Ordre

Ordre de 1 d'agost de 1989, de la Conselleria d'Economia i Hisenda, per la qual s'acorda l'afectació d'un solar adquirit per la constitució d'un dret real de superfície situat a Castelló, Plaça de Fadrell i c/ Mestre Ripollés a la Conselleria de Cultura, Educació i Ciència.  
L?Hble. Sr. Conseller de Cultura, Educació i Ciència ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació d'un solar adquirit per la constitució d'un dret real de superfície situat a Castelló, Plaça de Fadrell i c/Mestre Ripollès.  
El solar esmentat estarà destinat a la construcció d'un Centre Cultural que contindrà un Conservatori de Música i una Escola d?Arts i Oficis.  
Per això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre de Patrimoni de la Generalitat Valenciana,  
ORDENE:  
Article primer  
S'afecta a la Conselleria de Cultura, Educació i Ciència l?edifici construït sobre el solar que a continuació es descriu:  
Solar, que es segrega d'un altre major, format per dues parcel·les juxtaposades, situat a Castelló, Plaça de Fadrell i c/ Mestre Ripollès, d'una superfície de 5.105 metres quadrats.  
Aquestes parcel·les confronten:  
Una, per la dreta entrant amb l'altra parcel·la que també forma part del solar; per l?esquerra entrant amb el jardí de Na Violant d'Hongria, en una longitud de vuit metres; pel fons amb aquest jardí i amb l?Església de Sant Domènec, avui Parròquia de Sant Vicent; pel front amb la Plaça Fadrell en una longitud de 34 metres.  
L?altra parcel·la, juxtaposada a l'anterior, té el front o façana principal, en una longitud de 106 metres, i en una sola alineació, a la Plaça Fadrell i al c/ Mestre Ripollès; dreta entrant amb el carrer Marqués de la Ensenada on té façana, en una longitud de 45 metres; esquerra, entrant, amb l'altra parcel·la i amb l?Església de Sant Domènec i pel front, amb la resta de la finca d'on es segrega i amb el carreró de Sant Domènec on té façana en una longitud aproximada de 12 metres.  
El solar anteriorment esmentat consta en l?Inventari General de Béns i Drets de la Generalitat Valenciana amb el número A011/12/040/0003.  
Article segon  
Aquest solar es destinarà a la construcció d'un Centre Cultural que contindrà un Conservatori de Música i una Escola d'Arts i Oficis.  
Article tercer  
El solar esmentat queda integrat en el domini públic de la Generalitat Valenciana, i correspon a la Conselleria de Cultura, Educació i Ciència, l?exercici de les competències demanials sobre aquest, inclosa l'administració i conservació.  
Article quart  
Que la Conselleria de Cultura, Educació i Ciència designe un representant perquè concórrega amb el representant nomenat per la Direcció General del Tresor i Patrimoni, a l'acte d'afectació.  
València, 1 d'agost de 1989. - El Conseller d'Economia i Hisenda: Antoni Birlanga Casanova.


Còpia Permalink ELI